Il-Kunsill żied 2 individwi Iranjani u d-Direttorat għas-Sigurtà Interna tal-Ministeru Iranjan għall-Intelligence u s-Sigurtà mal- (miżuri stabbiliti fil-pożizzjoni komuni 2001/931/PESK). Dawn l-inklużjonijiet fil-lista ġew adottati mill-Kunsill bħala parti mir- rispons tiegħu għal attakki sfrattati reċentement fuq art Ewropea. Dawn is-sanzjonijiet huma effettivi mil-lum. Il-Kunsill ġedded ukoll il-miżuri restrittivi fuq dawk elenkati qabel, b'segwitu għar-reviżjoni ta' kull sitt xhur tal-lista. Il-lista issa tkopri 15-il individwu u 21 grupp u entità. Persuni, gruppi u entitajiet fuq il-lista ppubblikata llum huma soġġetti għall-iffriżar tal-fondi tagħhom u assi finanzjarji oħra. Huwa pprojbit ukoll li l-operaturi tal-UE jagħmlu fondi u riżorsi ekonomiċi disponibbli għalihom. L-atti legali ġew adottati mill-Kunsill Affarijiet Ġenerali tat-8 ta' Jannar 2019. Dawn huma ppubblikati f' Il-Ġurnal Uffiċjali tal-Unjoni Ewropea tad-9 ta' Jannar. Ir-reġim ta' sanzjonijiet stabbilit mill-pożizzjoni komuni 2001/931/PESK huwa separat mir-reġim tal-UE li jimplimenta r-riżoluzzjonijiet tal-Kunsill tas-Sigurtà tan-NU 1267 (1999), 1989 (2011) u 2253 (2015 u b'Al-Qaida u ISIL/Da'esh fil-mira). L-UE għandha wkoll reġim ta' sanzjonijiet li jippermetti lill-UE tapplika sanzjonijiet b'mod awtonomu kontra ISIL/Da'esh u Al-Qaida u persuni u entitajiet assoċjati magħhom jew li jappoġġawhom, li attwalment japplikaw għal 3 individwi. Deċiżjoni tal-Kunsill tad-9 ta' Jannar 2019, il-<em>Ġurnal Uffiċjali tal-Unjoni Ewropea</em> Miżuri restrittivi tal-UE kontra l-Iran